paragraph_text: Sestre Milosrdnog Isusa utemeljene su u Vilniusu, glavnom gradu Litve 1942. zalaganjem poljskoga svećenika bl. Mihaela Sopoćkoga. Duhovnost ove ženske redovničke zajednice povezana je sa spisima časne sestre sv. Faustine Kowalske, kojoj je Sopoćko bio ispovijednik i duhovnik. Njezina rana smrt spriječila ju je, da osobno utemelji Sestre Milosrdnog Isusa; čak ni Sopoćko nije izravno intervenirao u djelovanje ove redovničke zajednice, ali je ostao u stalnoj korespondenciji s prvim časnim sestrama brinući o njihovom razvoju.<ref>Guerrino Pelliccia e Giancarlo Rocca (curr.), Dizionario degli Istituti di Perfezione (DIP), 10 voll., Milano, Edizioni paoline, 1974-2003.